CHAUCER'S NONNJE FREST HIS TALE*      lix

That I defye both swevene and drem."

And with that word he fleigh doun fro the beem5

For it was day, and eek his hennes alle;

And with a chuk he gan hem for to calle,

For he h&dde found a corn, lay in the yard.

Real he was, he was nomore aferd;

He fetherid Pertelote twenty tyme3

And trad as ofte, er that it was prime,

He lokith as it were a grim lioun ;

And on his toon he rometh up and doun,              ;j(>o

Him deyned not to set his foot to grounde.

He chukkitb, whan he hath a corn i-founde,

And to him renncn than his wifes alle.

Thus real, as a prince is in his halle,
Leve I this chaunteclere in his pasture ;
And after wol I telle his adventure,
Whan that the moneth in which the world bigan,
That highte March, whan God makecle first man,
Was complet, and y-passed were also,
Syn March bygan, tway monthes and dayes two,   .'170
Byfell that Chaunteclere in al his pride.,
His seven wyves walkyng by his syde>
Cast up his eyghen to the brighte sonne,
That in the signe of Taurus had i-roime
Twenty degrees and oon, and somwhat more;
He knew by kynde, and by noon other lore,
That it was prime, and crew with blisful steven.
"The sonne/' he sayde, "is clomben up on heven
Twenty degrees and oon, and more i-wis.
Madame Fertelot, my worlcles blis,                        .180

Herknith these blisful bricldes how thay synge,
And scth these freissche flourcs how Ihny springe;
Ful is myn hcrt of revel and solaas/'
But sodeinly him fel a sorwful caas;
For ever the latter end of joye is1 wo.
God wot that worldy joye is soonc ago;
And if a rethor couthe faire cnditc,
He in a chroniquc saufly might hit write.
As for a soverayn notabihie.

Now every wys man let him berkne me ;          3fj()

This story is also trcwc, 1 undertake,
As is the book of Launcelot the Lake,
That womman huld in ful gret reveretice*
Now wol \f tome agayn to my sentence.
A colefoXj ful of sleigh/ and iniquity
That in the grove had& woned yeeres thre,